./data/phi0474/phi056/phi0474.phi056.perseus-lat1.xml
M. Tullius Cicero
tecum vivere possem equidem et maxime vellem; vetustas,   amor, consuetudo, studia paria; quod vinclum, quaeso, dest nostrae coniunctionis?  possumusne igitur esse una? necme hercule intellego quid impediat; sed certe adhuc non fuimus, cum essemus vicini in Tusculano, in Puteolano; nam quid dicam in urbe? in qua cum forum commune sit, vicinitas non requiritur